ઉત્તર દિશામાં કિલ્લાની મધ્યમાં આવેલ દરવાજાનુ નામ ‘અઘારો દરવાજો’ છે. અઘારાને સંસ્કૂતમાં અગ્રહાર કહે છે. આ શબ્દ ઈ.સ ના સાતમા કે આઠમાં સૌકા જેટલુ પ્રાચીન હોવાનુ ‘તિર્થકલ્ય’ માં ઉલ્લેખ છે. ફોર્બસના મતે તે દરવાજો ‘દિલ્હી’ કે આગ્રાઈ’ દરવાજો કહેવાતો. આ આગ્રાઈનુજ અઘારો નામ થયુ હોવુ જોઈયે. આ દરવાજેથી દિલ્હી તથા આગ્રા જવાનો રાજમાર્ગ પ્રાચીનકાળમાં હશે એવુ અનુમાન થાય. આ દરવાજા ઉપર આનંદરાવ ગાયકવાડના સમયનો એક શિલાલેખ છે. જેમાં તેમના સમયમાં આ દરવાજાનો જીર્ણોધ્ધાર કરાવ્યાનો ઉલ્લેખ છે.